Kumman kaa

Kumman kaa on vuosina 2003–2005 Nelosella lähetetty suomalainen televisiosarja. Sen ovat käsikirjoittaneet Minna Koskela ja Heli Sutela, jotka myös näyttelevät pääroolit. Ensimmäisen tuotantokauden ohjasi Johanna Vuoksenmaa ja toisen tuotantokauden Lauri Nurkse. Musiikin on säveltänyt Aavikko-yhtye.

Sarjan ensimmäinen tuotantokausi kuvattiin vuonna 2001, mutta sen esittäminen alkoi vasta 24. helmikuuta 2003. Alun perin sarjan jakso 12 Jengiä Kiss FM:stä oli tarkoitettu toisen tuotantokauden ensimmäiseksi jaksoksi. 

Sarjaa on uusittu televisiossa useita kertoja ja se on nähtävissä myös Ruutu-suoratoistopalvelussa. Sarja on julkaistu kahdella tupla-DVD:llä.

Minna Koskela ja Heli Sutela kirjoittivat sarjasta myös oheismateriaaliksi kirjan Kumman kaa: Perusasiat haltuun (Nemo, 2005).

Sutela ja Koskela aloittivat sarjaan pohjautuvan lavakiertueen Kummanki kaa ja mukana myös Vesa 15. maaliskuuta 2010. Lavashow’ssa olivat mukana Koskelan ja Sutelan lisäksi Ilkka Merivaara. Esityksen tarina jatkoi siitä, mihin toinen tuotantokausi loppui.

Sarja sai vuoden 2004 parhaan draamaohjelman Telvis-palkinnon.

 Juoni 

Sarja kertoo ruotsinopettaja Annen ja kouluterveydenhoitaja Ellun elämästä. He asuvat HelsingissäSelviää jaksossa Naiset rauhan puolesta ja työskentelevät samassa koulussa. He viettävät välitunnit ja pääosan tunneistakin Ellun työhuoneessa. Suurimman osan ajasta he kuluttavat vapaa-ajan aktiviteettien suunnitteluun ja setvimiseen. Töissä harmia aiheuttaa usein koulupsykologi Tarja, jonka kanssa Anne ja Ellu eivät tule toimeen. Anne ja Ellu ovat muun muassa ehdottaneet koulun työilmapiirin parantamiseksi perjantaipullon arvontaa, mutta muut opettajat ja rehtori Aki tyrmäsivät idean. Koulun oppilaiden on välillä vaikea päästä terveydenhoitajan juttusille, koska Ellu viettää välitunnit mieluummin Annen kuin oppilaiden huolten parissa.

Monimutkaisemmissa kysymyksissä naiset kääntyvät Annen veljen, Vesan puoleen. Vesa on ammatiltaan toimittaja.Selviää jaksossa Music Award Suuren osan viikonlopuistaan ja useimmat arki-iltansakin he viettävät Eino-baarissa, jossa myös Vesa useasti on. Baarissa naiset selvittävät tuopin äärellä parisuhteitaan tai niiden puuttumista. He viihdyttävät toisiaan kyselemällä, kumman kaa toinen olisi mieluummin ja vaihtoehtoina on julkisuudesta tuttuja miehiä.

Anne ja Vesa ovat kotoisin Sipoosta.Selviää jaksossa Vallan ytimessä Vaikka Vesa pelastaa siskonsa ja tämän ystävän pulasta useassa jaksossa, naiset usein tokaisevat lauseen "Vesa ei tajuu", koska hän ei ole samaa mieltä kaksikon tempausten järkevyydestä. Sarjan viimeisessä jaksossa Vallan ytimessä Anne valitaan Ruoholahden yläasteen uudeksi rehtoriksi, jonne myös Ellu saa siirron terveydenhoitajaksi.

Näyttelijät
Listassa on vain osa sarjan henkilöistä.

Pääosissa

Muissa osissa

 Jaksoluettelo 

 Ensimmäinen tuotantokausi 
 Jakso  Nimi  Ensiesitys  Ikäraja 1 Akin farkut  24. helmikuuta 2003    2 Mel Gibson  3. maaliskuuta 2003   3 Tipatonta  10. maaliskuuta 2003   4 Sutinaa  17. maaliskuuta 2003   5 Music Award  24. maaliskuuta 2003   6 Ammatinvalintaa  31. maaliskuuta 2003   7 Halipusu  7. huhtikuuta 2003   8 Loma  14. huhtikuuta 2003   9 Kuka antaa  21. huhtikuuta 2003   10 Ilmaisen viinan bileet  28. huhtikuuta 2003  
 Toinen tuotantokausi 
 Jakso  Nimi  Ensiesitys  Ikäraja 11 Rusettiluistelut  22. marraskuuta 2004   12 Jengiä Kiss FM:stä  29. marraskuuta 2004   13 Perjantaipullo  13. joulukuuta 2004   14 Lavatanssit  20. joulukuuta 2004   15 Rakkautta ilmassa  27. joulukuuta 2004   16 Synttärit  3. tammikuuta 2005   17 Puhtaalta pöydältä  10. tammikuuta 2005   18 Naiset rauhan puolesta  17. tammikuuta 2005   19 Henkinen prosessi  24. tammikuuta 2005  20 Vallan ytimessä  31. tammikuuta 2005  

 Lähteet 
Telvis - Kumman kaa
Telvis - Kumman kaa (2)

 Viitteet 

 Kirjallisuutta 

Aiheesta muualla
Kumman Kaa. 

Luokka:2000-vuosikymmenen suomalaiset komediasarjat
Luokka:Nelosen televisio-ohjelmat
Luokka:Livin televisio-ohjelmat